section_heading: Povijest
paragraph_text: Crkva je bila dograđena u XVIII. stoljeću kada prijašnji strop ili vjerojatnije krovnu konstrukciju zamjenjuje bačvasti svod zasječen susvodnicama. Brodu je prigrađen još jedan par kapela;<ref>Kapele su sagrađene 1713. godine. Usp. Isto., str. 101. ispred njih nalazi se po jedna prostorija (od kojih je lijeva krstionica) te pjevalište.<ref>Usp. Vladimir Marković, nav. dj., str. 25. Dogradnjom kapela i prostorija, toranj se našao u sredini južnog zida, ugrađen u tijelo crkve. Istodobno (1717.) podignuto je i monumentalno »kulisno« pročelje, ukrašeno pilastrima, okulusima, vijencima, gređem te nišama s kipovima. U desnoj niši smješten je kip sv. Roka, a u lijevoj kip  sv. Sebastijana. U središnjoj niši smještena je skulptura sv. Mihovila, titulara crkve i zaštitnika grada  Žminja. Crkva je do danas sačuvala izgled svoje konačne izgradnje u XVIII. stoljeću.